Desinfecció i acció bactericida de diferents concentracions de solucions - Notícies - Chongqing Changyuan Group Limited\nDesinfecció i acció bactericida de diferents concentracions de solució\nLa solució d'alta concentració de permanganat de potassi pot irritar i corroir els teixits, i la solució del 4% pot desinfectar alimentadors i altres aparells. L'evaporació formalina pot accelerar-se per la seva propietat d'oxidació, que es pot utilitzar per a la desinfecció de l'aire i és un desinfectant comú per a les famílies.\n1. solució violeta profunda (aproximadament 0,3% de concentració): forta capacitat oxidant, forta i bactericida. Es pot utilitzar per desinfectar aparells de bany i escopeta.\n2. Solució vermella morada (aproximadament 0,05% de concentració): amb anti-pruïja, antiinflamatòria i anti-propagació de la infecció, es pot utilitzar per empacar tinea pedis.\n3. Solució vermella rosada (al voltant del 0,01% de concentració): Desinfecta les fruites i verdures i coberts. Els utensilis desinfectants es poden empapar en 1 a 1000 pols de permanganat de potassi durant 15 minuts i esbandit net amb aigua. En el tractament mèdic, la concentració de la solució es pot utilitzar per rentar membranes mucoses, com les hemorroides. És eficaç en prevenir la infecció, alleujar el pic i alleujar el dolor.\n4. Solució vermella vermella cereixa (aproximadament 0,002% de concentració): es pot utilitzar per gargear, prevenir la inflamació oral i càries dental, efecte antiinflamatori desodorant, ajudar a reduir l'olor de l'aixella.\nUn parell de: Propietats fisicoquímiques del permanganat de sodi\nSegüent: Propòsit principal de permanganat de potassi\nMètode de preparació del permangana...\nPropietats fisicoquímiques del perm...\nMètode de producció del permanganat...\nPropietat de permanganat de potassi\nPropòsit principal de permanganat d...\nEfectes farmacològics del permangan...\nFluorosilicat de potassi per a l'alumini i la fosa de magnesi\nFluorosilicat de potassi per ceràmica


Divendres 25 de juny del 2004\nEl consum ha pujat el primer trimestre de l'any i una enquesta diu paral·lelament que més de la meitat de llars a Espanya no arriben a finals de mes. Què està passant...\nButxaca pobre. El 55,89 % de les cases espanyoles ( uns 8 milions) arriben amb dificultats econòmiques a final de mes. Això suposa que hi ha 126.337 llars més amb dificultats econòmiques que el primer trimestre de l'any passat. Són dades de l'Enquesta de Pressupostos familiars publicada per l'Institut Nacional d'estadística (INE).\nButxaca rica. Els polítics famosos cobren uns honoraris espectaculars per fer conferències, discursos o per la simple presència algun esdeveniment.\nBill Clinton cobra entre 200.000 i 300.000 dòlars.\nMichael Gorbatxov cobra uns 50.000 euros.\nHelmul Schmidt cobra 45.000 euros.\nMòbils 1. El centre de terminologia Termcat acaba de publicar un Vocabulari de telefonia mòbil, amb seixanta-vuit entrades relacionades amb aquesta mena de telefonia. Hi apareixen, per exemple, termes com agenda telefònica, àrea de cobertura, bústia de veu, desviació de trucada, trucada en espera i trucada perduda. També s'hi inclouen sigles angleses d'ús habitual en aquest domini, com PIN (número d'identificació personal), PUK (número personal de desblocatge) i SMS (servei de missatges curts). El vocabulari, que s'ha editat en forma de tríptic, també es pot descarregar en format pdf.\nMòbils 2. Neix la primera telenovela creada exclusivament per a telèfons mòbils. És una idea de Movistar Emoción. L’usuari rep la història a través de missatgeria multimedia. Es titula FANTESSTIC i és fruit d’un acord entre Telefònica Mòbils i Endemol que és del mateix grup.\nExplica la història d’un disjòquei d’Eivissa que es diu TESS que s’enamora de NICK. Són 80 capítols. Per accedir-hi s’ha d’enviar un missatge curt de text al 404 amb la paraula TESS. El preu de la subscripció és de 0,60 euros per missatge multimedia rebut. Amb la subscripció reps tres capítols per setmana. Amb cinc imatges, text explicant-les i música. Alguns cops es demanarà opinió als usuaris sobre alguna decisió que ha de prendre el personatge.\nDescobriment.Científics del Brasil han descobert una planta de café descafeinat. El descobriment el publica la revista Science.\nEs tracta d’una planta natural. És una varietat etíop de café aràbica, el tipus de café més cultivat i consumit a tot el món.\nSegons els investigadors de la Universitat de Campinas, aquestes plantes els fanta un enzim que es dedica a convertir la substància anomenada Teobromina produïda a les fulles en cafeína. No tenen aquest enzim.\nSe’n van adonar quan estaven fent un programa genètic per poder produir una planta amb un nivell baix de cafeína, Volien creuear espècies per aconseguir-ho però finalment ja ho diuen: la natura és sabia. Per fabricar el café sense cafeína s’ha de sodmetre a un procés químic molt difícil i de vegades comporta malmetre propietats molt bones que porta el café.\nRocco Tano, més conegut com Rocco Siffredi, estrella internacional del cine pornogràfic, ha anunciat que deixarà d'interpretar pel·lícules d'aquest gènere d'aquí a un o dos anys. Fins ara ha fet més de 1300 films pornos. De totes maneres no l'abandonarà del tot ja que vol continuar com a director i producció d'aquest tipus de pel·lícules. Diu que quan va començar ara fa vins anys veia a "vells" de quaranta anys amb noies molt més joves i li feia cosa. Ara ell en té quaranta i no vol donar aquesta imatge.\nEs calcula que al llarg de la seva carrera ha tingut fins a 4.000 companyes sexuals.\nHa presentat la seva gira per tot l’Estat. El concert de Barcelona de No es lo mismo és el 7 de setembre al Palau Sant Jordi.\nDe moment ha recorregut Amèrica Llatina i els Estats Units amb molt d’èxit.\nHa confessat que el pròxim disc serà en anglès. Diu que no és màrqueting sinó que sortirà natural. Només hi haurà veu i piano i començarà a treballar-hi a partir del setembre.\nHa presentat en una discoteca d’Alacant una col·lecció tardor- hivern de calçat que ha fet a benefici de l’associació NUEVO FUTURO\nLes sabates es diuen MUCHO POCHO.\nN’hi ha de diversos tipus però ell està especialment satisfet d’uns de fluorescents. A la discoteca va fer també de disjòquei.\nEstà ingressada a l’hospital. Va caure de quatre metres mentre feia un show a Toledo i pateix una lesió a la medúla. Està en una clínica de Barcelona i ara comença a fer rehabilitació de les cames.\nEls nois parlen més a classe que les noies.\nAquesta és la conclusió del llibre Gènere, participació i silenci a les classes de llenguatge: fent callar les nenes, ecrit per la professora de la Universitat Trinity Western del Canadà, Allyson Jule.\nL'autora argumenta que si hi ha poques dones en càrrecs autoritaris és culpa de l'educació. A les aules els mestres deixen parlar molt més els nens que les nenes, diu Jule.\nTerelu Campos ha desmentit que sigui la pròxima presentadora de Hay una carta para ti, un programa que Isabel Gemio deixa perquè va fer a les tardes d’Onda Cero. Terelu se n’ha enrigut també d’un comentari que ha sentit que seria la pròxima preesntadora dels matins d’estiu a Antena 3. Ella diu que es pot permetre no treballar a l’estiu i que ara vol descansar.\nTornen els més petits a EUROJUNIOR\nEl grup que va sortir de la primera edició d’aquest programa de TVE es diu 3+2 i cada sdtmana posaran música al programa.\nEl programa arrenca el dimarts que ve 29 de juny.\nEl presenta Carlos Lozano.\nA La 2 es faran resums diaris que comencen dilluns amb imatges dels càstings. En total hi haurà cinc gales setmanals.\nLa mecànica del concurs és una mica diferent al primer. És més reality, Uns 40 nens d’entre 8 i 13 anys es sodmetran al públic i el jurat. En cadascuna de les quatre gales hi participen deu. Quedaran 16 finalistes i d’aquest sortirà el reprsentant d’Espanya a Eurojunior. Els nens no estaran tancats en una Acadèmia perquè això està prohibit per la llei del menor.\nPublicat per Mariola a 25.6.04\nYou might enjoy discussing actress michelle rodriguez along with the other in LOST\nI have a envoyer mini message\nsite/blog. It pretty much covers envoyer mini message


Carles Álvarez considera Sant Miquel "l'essència del somni olerdolenc" — Ajuntament d'Olèrdola\n12:24 del 21 de setembre de 2021\nCarles Álvarez considera Sant Miquel "l'essència del somni olerdolenc"\nCarles Álvarez considera Sant Miquel "l'essència del somni olerdolenc" Durant el pregó Álvarez va exposar vivències que l’han convertit en un enamorat de Sant Miquel http://www.olerdola.cat/news/carles-alvarez-considera-sant-miquel-lessencia-del-somni-olerdolenc http://www.olerdola.cat/news/carles-alvarez-considera-sant-miquel-lessencia-del-somni-olerdolenc/@@download/image/pregoner.JPG\nDurant el pregó Álvarez va exposar vivències que l’han convertit en un enamorat de Sant Miquel\nCarles Álvarez, en un moment del pregó\nUna declaració d’amor al poble i a la seva gent. Així poden ser entesos alguns dels passatges del pregó de la Festa Major de Sant Miquel que, dijous a la nit, pronunciava Carles Álvarez. El local social Rossend Montané es va omplir de veïns que volien escoltar en directe a aquest veí de Sant Miquel, nascut a Moja, molt conegut per la seva implicació en la vida associativa del poble i per haver participat activament a la Plana Rodona, a l’antiga colla dels Diables i ara a la Junta del Base Olèrdola.\nÁlvarez va elaborar un pregó ple de vivències carregades d’humanitat que exemplificaven l’estret vincle que ha anat teixint amb Sant Miquel. I ho va fer, a nivell formal, amb una pulcritud expositiva esquitxada de tocs literaris i d’alguna contundent sentència. Forces veïns, en acabar l’acte, convenien en qualificar el d’aquest 2012 com un dels millors pregons que s’han pogut escoltar a Sant Miquel en els darrers anys.\nNomés començar, Álvarez va explicar com es va negar inicialment a acceptar l’oferiment, però després va acabar accedint indicant que fer un acte així “alimenta la vanitat de les persones” i suposa també un reconeixement de que “alguna cosa s’està fent bé”. També va assenyalar que havia elaborat el pregó, en bona part, prenent notes en els seus viatges en cotxe de la feina a casa. En una declaració d’intencions, va defugir de la figura del pregoner espectacle per defensar la d’un pregoner més pròxim.\nEvocant la percepció que tenia del municipi quan era un nen, va rememorar com els pobles de Moja i de Sant Miquel “vivien d’esquena”. Per a Álvarez, l’asfaltament i la millora de l’eix Rossend Montané, que uneix els nuclis del municipi, ha suposat un reforçament identitari d’Olèrdola. (àudio)\nGràcies al Toni, un company d’institut, Carles Álvarez va establir contacte directe amb Sant Miquel. De la seva època com a jugador de l’equip de futbol destacava com el va impactar Josep Anton Tubella, que contagiava el seu ànim de fer coses pels altres. També va recordar que es va instal·lar a Sant Miquel el juliol de 1994, just la setmana del gran incendi. Participant en les tasques de suport a l’extinció del foc, assegura que va viure una gran experiència de solidaritat on tota Olèrdola va posar el seu granet de sorra.\nEl pregoner va rememorar el garatge de l’Antonio i la Rosita, ple de joguines de tot tipus, i va tenir sentides paraules de record en homenatge al seu sogre. Reflexionant sobre la casualitat que el va portar fins a Sant Miquel, va subratllar que això li havia portat a conèixer a la Pilar, la seva dona, en el que havia estat la casualitat “més decisiva, més encertada i la que més satisfaccions” li ha reportat.\nÁlvarez creu que Sant Miquel, únic poble que porta el nom del municipi, és “l’essència del somni olerdolenc”. Per al pregoner, “si Olèrdola és el bressol del Penedès, Sant Miquel és la mà que bressola Olèrdola”. (àudio)\nLes festes també van tenir referències en el pregó de Carles Álvarez. Va considerar que tenen una raó de ser “anímica i social” i va fer esment a la gran capacitat de fer festa dels miquelencs, dient que, com en els contes d’Asterix, sempre acaben al voltant d’una taula fent una celebració.\nDel moment polític i econòmic general Álvarez en va fer algun compromès comentari defensant la necessitat de donar la veu al poble, tenint en compte que els que ara eren menors de 52 anys no havien tingut oportunitat de votar l’actual Constitució. Sobre la crisi, va valorar que les adversitats també desperten capacitats que teníem adormides. (àudio)\nÁlvarez va voler fer un públic reconeixement a la feina desinteressada que durant tot l’any realitza la Junta de la Societat La Lleialtat. I per acabar el pregó, es reservava una sorpresa que, després d’un breu desconcert inicial, va agradar i va comptar amb la complicitat de bona part dels presents. Álvarez va voler finalitzar el pregó amb un vals i convidant a les parelles a ballar, en el que seria el primer ball d’una Festa Major que va començar amb molt bon peu gràcies a aquest memorable pregó de Carles Álvarez.\nPodeu escoltar el pregó íntegre, emès per Canal 20-Ràdio Olèrdola, clicant aquí


Esparreguera acull l’exposició “Controles?” per a la prevenció del consum de drogues\nBenvinguts al web de l'Ajuntament d'Esparreguera - Dilluns 28/09/2020\nEducació, Joventut\tDilluns, 7 d'octubre de 2019\nÉs una mostra interactiva de la Diputació de Barcelona adreçada a adolescents, joves, les seves famílies i també a professionals, que es podrà visitar fins al 21 d’octubre a Can Pasqual. Així mateix, el dimecres 16 d’octubre a les 5 de la tarda es farà una xerrada informativa per a mares i pares sobre prevenció de drogodependències\nEsparreguera acull fins al 21 d’octubre l’exposició “Controles?” sobre els riscos de la droga i com prevenir-ne el consum. Es tracta d’una mostra interactiva i itinerant de la Diputació de Barcelona adreçada a adolescents, joves, famílies i professionals que vol promoure la reflexió crítica al voltant del consum de drogues. Es pot visitar els dilluns i dimecres de 5 a 7 de la tarda, a la planta superior de Can Pasqual, i també s’hi han programat diferents vistes guiades amb alumnes dels instituts del municipi. En el marc de l’exposició, el dimecres 16 d’octubre es farà una sessió informativa sobre prevenció adreçada a mares i pares.\n"Controles?" és una eina per donar suport municipal a les polítiques socials en la prevenció de les drogodependències que té per objectiu proporcionar informació sobre drogues i treballar els factors de protecció per prevenir-ne el consum; promoure actituds responsables entre els joves treballant habilitats per a la vida i reflexionar sobre l’estil educatiu dels pares i mares per prevenir el consum dels fills i les filles. Per aquest motiu té tres espais diferenciats adreçats a públics diferents: adolescents d’entre 12 i 15 anys; joves de 16 anys i més; i mares, pares i professionals.\nLa tècnica en Prevenció del programa Controles de la Diputació de Barcelona, Helena Franco, explica que “a l’alumnat d’ESO se’ls explica què són les drogues i els seus efectes, però treballem sobretot l’autoestima, la presa de decisions i com enfrontar-se a la pressió de grup i ho fem prenent com a base les noves tecnologies i les conductes addictives”. A banda dels panells informatius, l’exposició també disposa d’una tauleta tàctil amb jocs interactius i es realitzen debats i dinàmiques de grup, que es complementen amb tallers a l’aula després de la visita.\nEn el cas dels joves, com podrien ser els alumnes de batxillerat i els del Programa de Formació i Inserció d’Auxiliar de Muntatge i Manteniment d’Equips Informàtics, que ja han visitat la mostra, se’ls expliquen els factors que intervenen en el consum de drogues i els efectes del cànnabis, el tabac, l’alcohol, les drogues de síntesi i la cocaïna. I al públic adult, ja siguin famílies o professionals, se’ls informa sobre prevenció del consum de drogues i se’ls dona eines a les quals adreçar-se, com pot ser el Centre SPOTT, d’atenció a adolescents i joves i les seves famílies. A més, el 16 d’octubre de 5 a 7 de la tarda a Can Pasqual, es farà una xerrada informativa especialment adreçada a famílies “per resoldre dubtes i compartir experiències”.\nL'exposició "Controles?" es pot visitar fins al 21 d'octubre a Can Pasqual


Els participants hauran de completar un recorregut de 5,2 km. Les persones interessades ja poden inscriure's de manera gratuïta online a través del facebook de la Regidoria d´Esports d´Almenara\nEsports 02 de diciembre de 2020 Redacció\nJa estan obertes les inscripcions per a la celebració de la Sant Silvestre Virtual d'Almenara 2020, una prova que s'ha adaptat a les circumstàncies sanitàries que ens rodegen, segons el regidor d'Esports, Lorenzo Vicent, però que "significa una oportunitat de realitzar esport aprofitant la tecnologia i a més recórrer el nostre terme muninicipal\nEn la Sant Silvestre Virtual podran participar totes les persones que desitgen, sense distinció de nacionalitat, sexe o edat. Els participants hauran d'afrontar entre el 14 i 20 de desembre un recorregut de 5,2 quilòmetres per l'entorn de la marjal d'Almenara. Este recorregut estarà en les xarxes socials i a més també estarà senyalitzat adaptant-se al medi ambient perquè puguen seguir-ho els participants. La realització de la prova haurà de quedar registrada en qualsevol de les app existents que registren el recorregut realitzat i el temps del mateix. Haurà de realitzar-se la captura de la prova de la realització de la Sant Silvestre, en la que figuren tant el temps com el recorregut proposat per l'organització així com el nom de la persona participant. Esta captura s'haurà d'enviar al número de telèfon que facilitarà l'organització als inscrits abans de les 0 hores del diumenge 20 de desembre.\nLa prova se subdividirà en diverses categories tant masculines com femenines, com són la cadete,5 a 18 anys, sènior 18 a 35 anys, veterans A 36 a 45 anys i veterans B majors de 46 anys. El primer classificat o classificada en cada modalitat rebrà un bo de 40 euros, el segon de 30 euros i el tercer de 20 euros, premis que s'arreplegaran en el Molí d’Arròs els dies 22 i 23 de desembre al matí. Eixos mateixos dies també s'entregaran les bosses del corredor a tots els participants.\nLes persones interessades ja poden inscriure's de manera gratuïta online a través del facebook de la Regidoria d´Esports d´Almenara.


La prohibició de les rebaixes, el nou hàndicap del comerç davant els gegants ‘on-line’ - Diari de Sabadell\nLa prohibició de les rebaixes, el nou hàndicap del comerç davant els gegants ‘on-line’\nRebaixes d'estiu a una botiga del Centre / Victòria Rovira\nNou pal a les rodes del petit comerç. Dijous, el ministre de Sanitat, Salvador Illa, aixecava un nou mur als comerciants amb la prohibició de fer rebaixes a les botigues físiques. L’objectiu, segons el ministre, és evitar qualsevol mena d’aglomeració. Aquesta norma, que va aparèixer per primer cop al BOE del dissabte passat i que dijous Illa justificava, no ha convençut els comerciants de Sabadell, que veuen un greuge comparatiu respecte a les grans plataformes d’Internet.\n“O tots o ningú”, exigeixen els comerciants. De fet, aquesta restricció no afecta les vendes en oferta o promoció que es realitzin a través de pàgina web, fet que els comerciants veuen com una nova “amenaça”. Si el comerç on-line ha fet un nou esprint durant l’estat d’alarma, aquesta mesura “ens deixa en un pla molt allunyat”, exposa Josep Maria Porta, president de Sabadell Comerç Centre.\nSi bé és cert que hi ha botigues que han apostat per la venda per Internet, les grans plataformes s’emporten la porció més gran del pastís. N’és un exemple Modas Paqui, que ha decidit vendre els seus productes via on-line. “Només representa un 1% de les vendes”, lamenta. Un cas diferent és el de Merceria Ana, que estava fent liquidació per jubilació des de principis de març i ara haurà de deixar l’oferta en pausa.\nTampoc no entenen la mesura. “Cal incentivar les compres i les rebaixes són una eina que tenim per fer-ho”, lamenta Manolo González, des de l’Associació de comerciants del barri i mercat de Torre-romeu. I apel·len als mecanismes de control de l’aforament establerts, que continuarien aplicant en època de rebaixes. Malgrat això, des de Comerç Creu, Josep Balasch veu impossible que les botigues puguin fer rebaixes a causa de la caiguda dels ingressos.\nSigui com sigui, “és una estratègia comercial que cada comerç decideix aplicar o no”, exposa Josep Maria Porta. Resten a l’espera, doncs, que el govern de l’Estat faci un pas enrere.\nTemes:Associació de comerciants de Torre-romeu, comerç, Comerç Creu, diners, Rebaixes, Sabadell, Sabadell Comerç Centre


emocions | BonDia Diari digital d'Andorra.\nInici / emocions\nL'Ordino Clàssic, el cicle organitzat pel Comú d'Ordino i la Fundació Crèdit Andorrà, continua un cap de setmana més amb el programa d'actuacions. Aquest diumenge, el Quartet Klaima, nascut el 2015, ha estat l'encarregat de representar 'L'ànima del klezmer' a l'Auditori Nacional, la segona proposta que s'emmarca dins d'aquest cicle musical.\nLlegir més sobre El cicle Ordino Clàssic continua amb un viatge per les emocions\nLa ministra d'Educació i Ensenyament Superior, Ester Vilarrubla, durant la inauguració virtual del curs escolar.\nDl., 05/10/2020 - 21:31\nVilarrubla inaugura el curs escolar amb una conferència virtual centrada en les emocions a l'aula durant la pandèmia\nLa ministra d'Educació i Ensenyament Superior, Ester Vilarrubla, ha inaugurat aquest dilluns a la tarda el curs escolar de manera telemàtica degut a les mesures de prevenció per combatre la pandèmia de la Covid-19.\nLlegir més sobre Vilarrubla inaugura el curs escolar amb una conferència virtual centrada en les emocions a l'aula durant la pandèmia\nAlgunes de les imatges que conformen l’exposició ‘Emocions’.\nDt., 02/04/2019 - 00:50\n‘Emocions’, dels Special Olympics, obre la Setmana de la creativitat\nL’exposició fotogràfica Emocions sobre els Jocs Special Olympics va inaugurar ahir la Setmana de la creativitat que tindrà lloc fins al 6 d’abril al centre cultural La Llacuna. La mostra, realitzada pels alumnes del taller de fotografia sota la batuta del desaparegut Pep Aguareles, es pot visitar de manera lliure durant tot el mes.\nLlegir més sobre ‘Emocions’, dels Special Olympics, obre la Setmana de la creativitat\nAlgunes de les obres realitzades per l'artista francesa.\nDt., 06/11/2018 - 15:39\nEl vestíbul de la sala de jocs del Bingo Star's acollirà, fins el proper 10 de desembre, l'exposició pictòrica de l'artista francesa Emilienne Naze, que es troba dins del projecte 'Bingo Art' i suposa la novena col·lecció exposada des de l'inici d'aquesta iniciativa.\nLlegir més sobre Emilienne Laze busca generar emocions a través de les formes en la novena exposició del 'Bingo Art'


Un 2% de les atencions a l'Hospital d'Olot són de mútues i sanitat privada - Ràdio Olot\nUn 2% de les atencions a l'Hospital d'Olot són de mútues i sanitat privada\nEl nou gerent demana a la conselleria que, d’una vegada, desencalli un codi ètic per separar bé què es pot fer i què no en la convivència de les dues atencions. Volen un equilibri entre els ingressos que suposa i evitar tenir “una doble porta” per curar als pacients.\nEl gerent de la Fundació de l’Hospital, abans de començar l’entrevista (Jordi Altesa)\nEvitar la discriminació a l’hora de rebre l’atenció sense perdre però uns clients que generen ingressos als hospitals que reben els dos perfils. Aquest és l’equilibri que han de buscar els centres sanitaris que reben dues atencions que passen per la mateixa porta. A Olot, un 96% dels atesos venen pel sistema públic, un 2% són accidents laborals o de trànsit i un altre 2% són mútua i sanitat privada. El gerent de la Fundació que gestiona l’Hospital d’Olot i Comarcal de la Garrotxa, Josep Maria Padrosa, demana al Parlament i a la conselleria que desenvolupin un codi ètic i uns circuits estructurats clars per evitar tensions i debats.\nUn codi ètic poc específic\nPadrosa recorda que les lleis permeten que un mateix equipament que treballava sobretot per la salut pública rebi també clients de mútues. Per això, es va fer una instrucció des del CatSalut que el Departament va parar per la polèmica de les retallades. Ara demana a la conselleria que marqui unes pautes i uns circuits sobre el que es pot fer i què no de manera global. L’Hospital d’Olot i Comarcal de la Garrotxa té un codi ètic de quatre pàgines aprovat el juny del 2015 que es marca compromisos però no desenvolupa què fer en aquests casos per evitar preferències i classes en funció de si algú té o no una mútua. En concret, el punt vuit del codi parla de “garantir i prioritzar” l’activitat assistencial pública encomanada però s’emplaça a fer-la compatible amb la privada.\nNo s’esperen nous serveis a curt termini\nUn cop desplegats tots els serveis possibles amb el trasllat del nou edifici al Pla de Dalt, el gerent assenyala que no es preveuen noves arribades de serveis. Treballen per fer-ne algun més de consensuat com és el cas de l’oncologia que es fa amb un acord per evitar desplaçaments, però no hi ha res tancat actualment, Ara, assenyala, a l’Hospital no es tracta tant de créixer en quantitat sinó en qualitat i aprofitar la tecnologia per evitar que la gent s’hagi de moure més del compte per rere atenció sanitària.\nLa única ampliació de serveis que properament hi pot haver a l’Hospital d’Olot i Comarcal de la Garrotxa podria ser l’ampliació d’alguna de les consultes externes que hi ha.\nRecupera el ‘Punt de Salut’ amb Josep Maria Padrosa\n241 queries in 1,048 seconds.


Mindlessness - Gabinet Psicològic Mataró\nEts aquí: Inici1 / Blog2 / Notícies3 / Mindlessness\nEl Mindfulness ha anat guanyant terreny i importància en el món de la psicologia i en la salut mental en general. En si, ha estat traduït de diferents maneres, les quals busquen trobar, en una paraula, abastar la seva totalitat: plena consciència, presència plena o oberta… sent “Atenció plena” la més acceptada i generalitzada. Es defineix com aquella experiència que ens permet anclar-nos i connectar amb el present, processant i reconeixent el que està succeint mentre està succeint, i acceptant activament el flux de l’experiència en la seva essència, tal qual està transcorrent, sense jutjar-la. Així, es pot considerar com un fi en si mateix, un estil de vida que implica practicar, en les nostres activitats diàries i rutinàries, l’ésser conscients del que estem fent en la seva totalitat.\nD’aquesta manera, són diferents les propostes que es basen o que fan servir el mindfullness per treballar diferents problemàtiques (ansietat, depressió, estrès …), les quals ens proposen estratègies per alimentar-l’ho i desenvolupar-l’ho. No obstant això, per aprendre hem de detectar i reduir allò que no ens permet accedir-hi. Mantenir l’atenció totalment en el present, en el que està passant, acceptant-ho sense pretendre canviar-ho pot resultar complicat. Arribar a la consciència plena exigeix esforç, canviar hàbits de “desatendre” i “distreure’ns”, els quals hem anat desenvolupant al llarg de les nostres vides. A més d’això, és difícil sentir i aturar-se al moment actual, l’ara en tota la seva plenitud, i especialment quan volem obrir-nos per acollir alguna cosa dolorós o indesitjable, utilitzant el que alguns autors denominen com Mindlessness. Aquest mecanisme es refereix a l’estat en el qual no prestem atenció al nostre dia a dia, a les activitats que realitzem, no percebem les sensacions que ens ocorren i estem més connectats amb preocupacions sobre el futur o el passat, que amb el present. Aquesta actitud “distreta” podríem dir que és la que acostumem a adoptar la majoria de les persones, ja sigui per restar-li importància al present, per estar massa ocupats, per tenir preocupacions de certa importància… etc.\nAixí, alguns exemples de Mindlessness són:\nEstar més preocupats o preocupades pel futur o pel passat.\nPassar ràpidament d’una activitat a una altra sense ser-ne conscients, sense prestar atenció.\nTrencar o vessar alguna cosa per falta de cura, per no estar atenent o per estar pensant en una altra cosa.\nOblidar on hem deixat alguna cosa que acabàvem de tenir a la mà, o oblidar el nom d’una persona gairebé en el mateix moment en què el sentim.\nNo ser conscients de sensacions subtils de tensió física o incomoditat ..\nActuar de manera autònoma, oblidant el que hem estat fent en els últims minuts.\nCom podem veure, totes les situacions anteriors es relacionen amb una falta d’atenció a l’ara, o per un excés d’atenció o concentració en aspectes diferents al que estem fent o sentint. La pràctica de mindfullness com contrari al mindlessness pot permetre’ns escoltar-nos i entendre’ns millor, connectar amb tot allò que fem i que ens envolta, i millorar el nostre benestar i qualitat de vida.\nEls professionals del nostre centre de psicologia, a Mataró, estan formats en aquesta i altres tècniques terapèutiques que et poden ajudar a augmentar la teva salut tant física com emocional. Posa’t en contacte amb nosaltres i et proporcionarem tota la informació que necessitis.\nhttps://gabinetpsicologicmataro.cat/wp-content/uploads/2021/04/aqui-y-ahora.jpg 418 960 Gabinet Recepció https://gabinetpsicologicmataro.cat/wp-content/uploads//2019/07/logo_negreEditado.png Gabinet Recepció2021-04-09 12:30:082021-04-08 18:37:30Mindlessness\nEl Trastorn d’Ansietat Generalitzada: característiques i conceptuali... La Teràpia Interpersonal: contextualització i components


Barraques de les Mirones – Patrimoni Existencial\nBarraques de les Mirones\nPublicat el 27 Març 2012 by Francesc Roma Casanovas\nBarraca de les Mirones\nA tocar de la pista que va de Sant Pere de Valldeneu fins a Castellar, en el punt 41º 44′ 580 – 002º 15′ 531 – 520, apareixen les restes d’una antiga cabana, que fa temps que teníem localitzats. Actualment només es conserven les primeres filades del cos de l’edificació, una edificació que feia aproximadament 2 m de llarg per 1,5 m d’amplada. L’edifici es trobava orientat al sud i estava a tocar d’un camí i encastat al marge. Era fet de pedra sorrenca vermella.\nJust al davant es conserva el que devia ser la llinda de la barraca, que fa 1,10 m de llarg per 30 cm d’ample i uns 25 cm de gruix. Al fons, a la banda nord, es conserva perfectament una furnícula de 33 cm d’ample per 45 cm d’alt.\nPoc metres més al nord, en el punt 41º 44′ 600 – 002º 15′ 522 – 531, es conserva una altra barraca que respon a les mateixes característiques i que, de moment, encara està sencera. Només ha perdut part de la paret est, tot i que el conjunt amenaça ruïna.\nEs tracta d’una cabana arrambada a un marge, al costat del camí. Té 2,30 m de llarg per 1,80 m d’ample i l’alçada, en el punt més alt, arriba a 1,60 m. La seva porta també s’obre al sud i fa 65 cm d’ample per 1,25 m d’alt. Mentre les parets de l’edifici fan aproximadament un metre de gruix, a la banda de la porta aquesta amplada es redueix fins als 45 cm. La porta està delimitada per una única llinda plana de 1,20 m per 20 cm per 25 cm de gruix.\nLa barraca està feta amb pedra sorrenca vermella treballada en angles rectes (tot i que també hi ha algun element de pedra calcària).\nA la banda nord hi ha una fornícula de 50 cm d’alt per 32 cm d’ample i 50 cm de profunditat. Aquesta fornícula comença a 50 cm del terra.\nA l’angle dret, al fons, hi ha un cocó de 42 cm d’ample per 32 d’alt i 65 cm de profunditat. Es troba al nivell del terra Normalment aquest cocons servien per guardar-hi les eines, d’aquí la seva gran profunditat.\nLa barraca tanca amb una falsa cúpula, amb una pedra força gran al mig i té algunes bigues fetes amb troncs sense treballar (que actualment estan podrits i amenacen amb l’ensorrament de la volta.\nBarraca de les Mirones, amb la fornícula\nEntrada prèvia Elaboració del carbonet\nEntrada següent El Jaç d'en Lluci\n3 pensaments sobre “Barraques de les Mirones”\nRetroenllaç: Font de les Mirones » Geografia existencial - patrimoni oblidat\nRetroenllaç: Font de les Mirones « Patrimoni oblidat\nRetroenllaç: Font de les Mirones | Patrimoni Existencial de l'Alt Congost


Mavic Crossmax Pro Vermell comprar i ofertes a Bikeinn\nRed Dalhia / Poseidon\nColor: Red Dalhia / Poseidon\nAquest casc està dissenyat per a tots els corredors de muntanya, amb característiques específiques que li donen confiança i comoditat quan està atacant terrenys agressius. Comença amb un enfocament en la protecció. El Crossmax Pro està dissenyat amb una cobertura completa que s'estén a la part posterior del cap. I el nostre concepte Live Fit, habilitat per l’escuma XRD®, ajuda a absorbir les vibracions i els coixins. El Live Fit s'emmotlla instantàniament a la forma del cap, que proporciona un ajust individualitzat per a una comoditat de llarga durada en passejades difícils. L'escuma progressiva de doble densitat del Crossmax Pro Pad afegeix encara més comoditat i està revestida amb tecnologia 37.5® que utilitza partícules actives per absorbir el calor del cap i mesclar-se la sudoració cinc vegades més ràpid que el teixit tradicional. El sistema de retenció Ergo Hold SL us permet afinar l’ajust amb una sola mà. Completa el paquet una sèrie de detalls específics de carretera, incloent-hi un ajust especial per a ulleres dissenyades per evitar que s'embruti, i una visera amb una ajustabilitat addicional.\nProtecció completa per muntar terrenys agressius fora de la carretera:\nEl farciment contra mosquits us protegeix dels errors, amb una versió de malla no inclosa a la caixa.\nPro fit i comoditat:\nLa tecnologia Live Fit ofereix un ajustament adaptatiu, mantenint el casc de manera còmoda en tot moment.\nEl farciment tecnològic 37.5® utilitza partícules actives per absorbir el calor del cap i mesclar-se la sudoració cinc vegades més ràpid\nCaracterístiques especials per a totes les prestacions de muntanya:\nDissenyat per adaptar-se a la perfecció amb googles i evitar que s'embotiquen.\nLa visera ajustable us permet adaptar el vostre casc per a diferents condicions de conducció.\nAjustar la carcassa del PC per a una major durabilitat\nS'entrega amb un coixinet de substitució\nCobertura posterior estesa\nCoberta posterior estesa:\nReduïu la cobertura a la part posterior del cap per obtenir una protecció addicional\nMavic Crossmax Pro té la total garantia de devolució. Si per qualsevol motiu no estàs satisfet amb la compra de Mavic Crossmax Pro a bikeinn, tens 30 dies per retornar el producte. A més a més, a la botiga online de ciclisme trobaràs una àmplia varietat de material de la marca Mavic i podràs completar la teva comanda amb altres productes de ciclisme al millor preu online.


Mulet: «L'absolució dels acusats del Castor no impedeix que s'investigue el succés i es desmantelle la plataforma» - Nosaltres La Veu\nEl senador de Compromís diu que, «almenys fins hui, no ha transcendit que els comptes contemplen una partida per fer efectiu el desmuntatge»\nDimecres, 1 de desembre de 2021 - 13:52h\nRepresentants de Compromís i de la Plataforma del Sénia davant de les instal·lacions terrestres del projecte Castor el passat 16 de juliol\nEl senador de Compromís, Carles Mulet, ha manifestat aquest dimecres que «el fet que l'Audiència de Castelló haja absolt dos simples directius de l'empresa que va dissenyar, construir i explotar, fins que hi va renunciar, el dipòsit Castor, no impedeix que es continue treballant per evitar futurs despropòsits similars, que suposen de fet una administració negligent dels recursos comuns».\nMulet ha assenyalat que «allí es van prendre decisions polítiques i administratives que van conduir al nefast final que tots coneixem d'aquest fiasco de la nostra enginyeria i és això precisament el que s'ha d'evitar que torne a ocórrer».\nEn aquest sentit, ha apuntat que «igual que el govern del Botànic està tractant de recuperar els diners robats i perseguint els responsables, l'actual govern espanyol ha de permetre que s'investigue el Castor al Senat, tal com reglamentàriament demana un grup de 25 senadors».\nPer al senador valencianista, «no és una bona notícia que, amb la sentència de l'Audiència, s'intente avalar la correcció en aquest projecte i que no hi ha culpables del que va succeir, perquè se sabia àmpliament que ens trobàvem en una zona de cert risc sísmic». «Si la Justícia considera que no hi ha culpables, ara ha d'haver-hi un procés d'investigació parlamentària, per analitzar què va ocórrer i legislar perquè mai es torne a tirar a la mar milers de milions d'euros», ha afegit.\nEl representant de Compromís, que manté la necessitat que el Senat respecte els drets dels seus senadors a crear una comissió d'investigació sobre el Castor, reclama que «els partits de la Mesa desbloquegen la censura sobre el Castor i\ncomplisquen el que permet el Reglament». «Que el PSOE ens deixe votar lliurement com va fer el PP en anteriors legislatures i decidisca el que vol votar, però que deixe de vulnerar els drets del grup de senadors que en el seu moment va demanar crear aquesta comissió i no l'obstaculitze», ha asseverat. «És una vergonya que continue oposant-se a permetre una investigació quan va votar a favor estant en l'oposició», ha recalcat.\nFinalment, Mulet ha reclamat el desmantellament urgent i amb garanties de la infraestructura a la mar. «Aquest monstre inútil suposa un perill per a la navegació, continua tenint unes vàlvules que han arribat a la fi de la seua vida útil tal com ha reconegut el mateix govern espanyol», ha explicat.\nLa plataforma del Castor «no ens pot portar res bo, ni per a la navegació ni el turisme, i tampoc en la prevenció d'accidents, per la qual cosa el govern espanyol ha de complir amb l'anunci preelectoral que paradoxalment va fer la ministra Ribera que va ser qui va autoritzar aquest nyap i desmantellar el 2022 aquesta primera planta, ja que no ens consta fins al moment que en els PGE hi haja cap partida prevista per a aquest fi», ha conclòs.


ON PODEM ANAR: L'ESTARTIT I LES ILLES MEDES\nL'ESTARTIT I LES ILLES MEDES\nDe Barcelona: A 133 km.\nEl punt de trobada serà a l'àrea de Servei de Maçanet de la Selva de l'autopista AP-7 al Km 86, a 1 Km abans de la sortida de Palamós i Sant Feliu de Guíxols.\nHaureu de localitzar l’autopista AP-7 i dirigir-vos cap a Girona. Passat la ciutat de Girona haureu de deixar l’autopista per la sortida 6 i agafar l’autovia C-66 direcció cap a La Bisbal.\nPassareu per Celrà, Bordils i Flaçà. A uns 6 quilòmetres d’aquest últim poble hi ha un desviament a l’esquerra que porta a Parlavà, Torroella de Montgrí i l’Estartit, punt i final del vostre destí.\nPer agafar un dels vaixells amb fons de vidre que porten a les illes Medes, haureu de dirigir-vos al final del passeig marítim en direcció nord. A tocar de l’escullera hi trobareu el punt on surten les embarcacions que fan el circuit de les illes Medes. Una de les empreses que està més preparada és la Nautilus. Els seus vaixells estan pintats de color groc i les quilles dels catamarans que formen la flota estan preparades per gaudir d’un bon espectacle.\nEntre l’Empordà i l’Empordanet hi ha el massís del Montgrí. És un conjunt de tres muntanyes d’una alçada màxima de 146 metres, perpendicular a la costa. A la plana, envoltant el massís, hi trobareu els pobles de l’Escala, Bellcaire d’Empordà, Ullà i Torroella de Montgrí. A la costa, i a la part sud, entre el massís i la desembocadura del riu Ter hi ha el centre mariner i turístic de l’Estartit.\nLa història de l’Estartit està lligada a la de Torroella de Montgrí i per tant començaré per donar-vos una curta explicació de la història d'aquesta zona.\nEn el Massís del Montgrí hi ha el jaciment arqueològic més antic de l’Empordà. Es tracta de la Cova de Cau del Duc, una cova habitada ara fa uns 300.000 anys. Els personatges que habitaven el Massís eren dels anomenats Homus Erectus. La seva activitat era bàsicament caçadora i recol·lectora. Aprofitaven la cova per guarir-se dels animals salvatges.\nEn aquesta època el Massís de Montgrí estava rodejat per grans extensions d’aiguamolls inundats per les aigües dels rius Ter i Daró. Tot i que la plana no tenia condicions d'habitabilitat, algunes comunitats es començaren a instal·lar en els diferents turons que oferia la geografia de les zones humides.\nUn dels assentaments més important és el de la Fonolleda on teòricament, els entesos, situen el primer nucli urbà estable trobat a l’Empordà.\nPosteriorment alguns grups d'ibers s'establiren a la zona els quals, segons sembla, negociaven amb pobles de la ribera mediterrània. De cop i volta l’estructura social canvia radicalment amb l’arribada dels romans. Aquests, enlluernats per les grans possibilitats de cultiu que oferien les terres, decidiren establir-s'hi i començarem a aparèixer les grans vil·les o hisendes. Començà així l’exportació de productes agrícoles a les grans ciutats i a la metròpolis romana.\nAl llarg de segles la zona passà per diferents etapes de prosperitat i decadència, fins que a finals del segle VIII i principis del segle IX, començaren a aparèixer la majoria d'assentaments urbans en el Baix Empordà. Però no fou fins l’any 888 que Torroella va ser esmentada en un document escrit, on apareixia un litigi per unes terres entre el bisbe de Girona i un propietari d’ascendència romana anomenat Adiscus.\nEn aquesta època, diversos assentaments de pescadors s’instal·laren a la costa de l’Estartit, creant un nucli de població dunes 20 cases. A partir d’aquest moment començà el desenvolupament d’un nucli urbà, que a mitjans del segle XX s’incorporà al bum turístic de la Costa Brava.\nLa veritable visita o aventura d’aquesta excursió començarà en el moment d’embarcar en un dels vaixells de Nautilus. Després d’uns 15 minuts de navegació arribareu a les illes Medes. Localitzat el punt d’amarratge que les diferents companyes de navegació tenen assignat a les illes, baixareu per torns a la quilla de l’embarcació, on un conjunt de seients col·locats a dreta, a esquerra i enfront d’un gran vidre, us permetrà gaudir uns minuts del magnífic espectacle del fons del mar, en un entorn declarat Parc Natural Protegit de les illes Medes.\nNo puc explicar-vos l’estranya sensació d’estar submergit i rodejat d’aigua, admirant uns fons marins plens d’algues Posidònies i envoltats d’una gran quantitat de peixos de diferents espècies com: serrans, orades, salpes, senyoretes, eriçons de mar i, amb una mica de sort, algun nero o algun congre. Per tant haureu d’experimentar-ho vosaltres mateixos. Sort i a gaudir de l’espectacle!\nA la majoria de pobles de la costa el producte per excel·lència és el peix. Podreu gaudir-ne en sopes, graellades, mariscades, arrossos de tot tipus i el conegut mar i muntanya (suquet de llagosta i pollastre).\nEl restaurant recomanat per aquesta sortida està situat en un primer pis d’un edifici que trobareu a pocs metres de l’embarcador del Nautilus. Ofereix un menú i una carta molt extensa i una magnifica vista panoràmica de l’Estartit.\nTel. 972 75 07 12\nPublicat per Manel Avellana a 12:28


Notícies IESE - Jos� Manuel Campa es reincorpora a l'IESE Sign in >\nNuestros campus Prensa y Noticias\tJos� Manuel Campa es reincorpora a l'IESE < Back\n11 de gener del 2012 Madrid\nL'economista José Manuel Campa s'ha reincorporat al claustre de professors de l'IESE com a professor de Direcció Financera, posició que ocupava abans de ser nomenat secretari d'Estat d'Economia el maig de 2009.\nEl professor Campa va néixer el 1964 a Oviedo. És doctor en Economia per la Universitat de Harvard i llicenciat en Dret i en Ciències Econòmiques per la Universitat d' Oviedo. Està casat i té tres fills. Ha estat consultor del Banc Mundial, del Fons Monetari Internacional, del Banc Interamericà de Desenvolupament, del Banc de la Reserva Federal de Nova York, del Banc de Pagaments Internacionals de Basilea, de la Comissió Europea i del Servei d'Estudis del Banc d'Espanya. El 2002 va rebre el premi Germán Benaco de mans de l'Observatori del Banc CentralEuropeu.\nTambé ha exercit com a professor a les universitats de Nova York, Harvard, Columbia i Complutense de Madrid, i ha estat research associate al National Bureau of Economic Research i research fellow al Center for Economic Policy Research. Així mateix, va exercir com a perit empresarial per a la Justícia espanyola, la Cort Espanyola d'Arbitratge i les Corts Internacionals d'Arbitratge de París, Ginebra, Nova York i Holanda.\nLes seves àrees d'especialització es centren en l'estudi de l'estructura internacional del sector financer, les estratègies d'expansió i integració financera internacional, l'evolució del tipus de canvi i la gestió del risc financer.


PxC - WWW.TARONJADIGITAL-OSONA.CAT, 19/10/2012; Josep Anglada: Mentre hi hagi crisi a casa nostra les partides al tercer mon s’han de retirar\nEl president de Plataforma per Catalunya (PxC), Josep Anglada, va defensar en el programa “Gabinet de Crisi” de Canal Taronja la abstenció de PxC en les Ordenances municipals de Vic.\nEl programa que va estar moderat per David de Dios, es va parlar de l’últim ple celebrat a Vic, que va tenir com a protagonista l’aprovació de les Ordenances Fiscals pel 2013.\nAnglada va defensar la postura de l’abstenció que aquest any va decidir votar PxC, a diferència de l’any anterior perquè l’any anterior l’equip de govern va incloure dues propostes aportades per la formació identitària. Una va ser la proposta d’una rebaixa en la taxa de les terrasses d’un 30%, i l’altre que l’equip de govern es comprometés en fer un estudi de la revisió del cadastre.\nJosep Anglada, va voler deixar clar que “la passada legislatura va ser molt difícil entendres amb l’equip de govern” i va ressaltar que “és molt més fàcil tractar amb l’actual regidor d’Hisenda, David Sala, que tractar amb el d'abans Josep Burgaya”.\nEl líder de l’oposició vigatana va dir que ”no s’enganyi ningú, cada vigatà aquest any pagaran un 8% més d’IBI”. I va voler deixar clar que “des del 2005, és adir, en set anys haurem pagat els vigatans un 67% més d’IBI”.\nAnglada, va dir-li a Joan López que “la partida de 70.000 euros que dona l’Ajuntament de Vic cada any al tercer món ens l’hem d’estalviar, ja que actualment on fan falta aquest diners son a la ciutat de Vic”. “En època de crisi primer son els de casa” va sentenciar.\nTambé es va comentar les mocions que s’havien presentat aquest mes en el ple de Vic. Per acabar, Anglada va dir referint-se a l'equip de govern que “aquesta legislatura passarà com les més pobres de la història en quan a obres importants fetes a Vic, ja que no se’n farà cap”. I va subratllar que “l’única cosa que ha fet l’equip de govern durant sis anys ha estat inaugurar el que ja estava projectat en altres legislatures”.\nVic, 19 d’octubre de 2012


De mica en mica, anem introduint un gènere molt suggestiu: l’àlbum il·lustrat. Es tracta d’una proposta, que concilia imatge i text, que creiem pot ser molt encertada com estímul de lectura, sobretot en els casos més reticents.\nA la biblioteca en tenim alguns i d’altres els portem a classe gràcies al préstec d’altres biblioteques, com Can Butjosa, especialitzada en literatura infantil i juvenil.\nRecomanem els il·lustrats per Roberto Innocenti\nIl·lustració de La caputxeta vermella realitzada per Roberto Innocenti\nVersions il·lustrades que es poden trobar a la biblioteca\nTambé ens ajuda moltíssim la biblioteca Ferrer i Guàrdia d’Alella, que des de sempre ens ha ofert la seva col·laboració pel que fa a lectures dels nostres alumnes, obligatòries i no obligatòries.\nPer altre banda, no podem acabar aquesta entrada sense afegir l’enllaç a la Maleta d’Àlbums il·lustrats. El recomanem!


Les malalties silencioses: pots estar malalt i no saber-ho\nQui assigna els MVP's de la Champions? El Nacional\nBarcelona. Divendres, 25 d'octubre de 2019\nDe vegades no és fàcil distingir símptomes de determinades patologies, i, sense que es converteixi en una obsessió, estar pendent d'ells pot facilitar el diagnòstic precoç amb tots els beneficis que això porta. No en va, un diagnòstic a temps permet una millor avaluació del tractament i un increment notable en les possibilitats de curació. Aquests són els principals símptomes de malalties molt comunes que de vegades passen desapercebudes per la major part de les persones.\nL'hepatitis és una malaltia inflamatòria del fetge i pot tenir un origen infecciós (causat per un virus o un bacteri), immunològic (produït pels anticossos de la mateixa persona) o tòxic (abús d'alcohol, fàrmacs, drogues...). La més comuna és la d'origen víric, que dona origen a les hepatitis A, B, C, D i E, i pot transmetre's a través de l'aigua, la llet, alguns aliments, els fluids corporals o les relacions sexuals. Els primers símptomes poden ésser semblants a una grip: dolors musculars i d'articulacions. També pot aparèixer icterícia o color groguenc de la pell, a causa que la malaltia produeix una pujada en la concentració de bilirubina en sang. Un altre símptoma és l'orina fosca. És important tenir en compte que no totes les hepatitis són iguals ni tan perilloses, però estar alerta al principi pot evitar problemes futurs.\nL'anèmia es produeix quan disminueix la concentració de glòbuls vermells i d'hemoglobina (proteïna que transporta l'oxigen) a la sang. Sol estar provocada per una dieta deficient, una malaltia, problemes a la medul·la òssia on es produeixen les cèl·lules sanguínies, una pèrdua de sang abundant, un embaràs o la menstruació. Per detectar-la, és necessari realitzar una anàlisi de sang però hi ha una sèrie de símptomes que poden posar en alerta, com la sensació de cansament i debilitat, les palpitacions, sudoració i falta d'aire, o la pal·lidesa, particularment visible als palmells de les mans, els llavis, les ungles, les mucoses de la boca i de la faringe.\nÉs una malaltia neurodegenerativa crònica que afecta el sistema nerviós, danyant la mielina, una substància que recobreix les fibres nervioses; És la patologia crònica més freqüent entre els adults joves europeus i afecta principalment dones. Al començament, els símptomes no són massa evidents, per això quan es descobreix, normalment porta anys present en l'organisme d'una persona. Tenint en compte que és important tractar la malaltia en la seva primera fase, doncs es pot modificar l'evolució o reduir la progressió de la discapacitat, és important estar pendent de possibles símptomes com a pèrdua de força, fatiga i formigueig en les extremitats i dolor crònic en braços, cames i esquena, alteracions visuals i en l'equilibri, i dificultats de coordinació.\nEl càncer provoca que una cèl·lula normal del cos humà es transforma mitjançant un canvi en el seu ADN en una altra que té un comportament anormal i que resulta molt nociva, perquè es multiplica molt ràpidament i s'estén a altres zones de l'organisme produint un greu mal. Hi ha diferents tipus de càncer, aproximadament 200, i és una de les patologies més perilloses. És difícil establir una llista de símptomes tenint en compte la gran quantitat de tipus que existeix, però és important tenir en compte alguns signes, com l'aparició d'un bony, un nòdul, una ferida o nafra que no cicatritza, un dolor persistent en el temps en alguna zona del cos o la pèrdua de pes no justificada.\nAquesta demència provoca la pèrdua gradual de neurones cerebrals i afecta, principalment, persones grans. A partir dels 65 anys seria important estar al corrent de símptomes com la pèrdua de memòria, els problemes amb el llenguatge o els canvis en el comportament i la personalitat.\nSalut El bicarbonat podria servir com a remei per a malalties inflamatòries com l'artritis El Nacional\nSALUT Descobreixen una tècnica revolucionària per tractar les malalties neurològiques El Nacional


Ábalos proposa fer uns nous Pactes de la Moncloa després...\nEl secretari d'Organització del PSOE, José Luís Ábalos, en roda de premsa a la seu de Ferraz (ACN)\nÁbalos proposa fer uns nous Pactes de la Moncloa després del coronavirus\nEl ministre de Transports apel·la a la solidaritat i adverteix que l’Estat espanyol es troba “en un moment similar a l’any 76”\nper Redacció 06 d’abril de 2020 14:14\nEl ministre de Transports, Mobilitat i Agenda Urbana, José Luís Ábalos, ha proposat aquest dilluns tirar endavant uns nous pactes de la Moncloa un cop finalitzi la crisi del coronavirus. “Hem de preparar el país per recuperar l’activitat econòmica amb seguretat”, ha manifestat en roda de premsa des del Palau de la Moncloa. El pes pesant socialista ha apel·lat a la “solidaritat” i a la “unitat d’acció”.\nÁbalos ha argumentat que "Espanya té un repte de país de grans dimensions" i que és per aquest motiu que des del govern espanyol "llancem una oferta de diàleg". Segons el ministre, es tracta d'una oportunitat per demostrar la "fortalesa democràtica" espanyola, i que en situacions d'aquesa transcendència "convé que les decisions no es prenguin només des d'un govern encara que aquest tingui majoria".\n"No hem plantejat cap exclusió". Així ha respost Ábalos a la pregunta de si els partits polítics nacionalistes i independentistes podrien quedar exclosos d'aquests pactes. "És una oferta oberta a tothom", ha insistit el ministre.\nEl ministre de Sanitat, Salvador Illa, ha amanit les declaracions d’Ábalos recordant que l’Estat espanyol i el món s’enfronta a la major crisi sanitària dels darrers cent anys. No obstant, ha celebrat l’estabilització que s’està produint en els darrers dies. “Aquesta setmana ens hem fixat l’objectiu de consolidar la relantització en nombre de nous casos”, ha afegit.\nPer altra banda, Illa ha informat que s'han destinat 845 milions d’euros en la compra de material sanitari des que es va decretar l’estat d’alarma, fa tres setmanes. El ministre ha detallat que durant aquest temps s’han adquirit equips de protecció individual (EPI), tests de diagnòstic i equips de ventilació mecànica invasiva. En aquest sentit, ha detallat que s’ha activat la “producció nacional” reforçant aquelles empreses que ja fabricaven material d’aquest tipus. Pel que fa als EPI, ha explicat que han tancat un contracte amb un grup per fabricar 60 milions de mascaretes, a raó de 2 milions setmanals. “La producció començarà a mitjans d’abril”, ha dit.


Aquest no és l’any de Cala Nau! | card.cat\nAquest no és l’any de Cala Nau!\nPublicat el 18 de juliol de 2019 per Pau Quina Jaume\nDefinitivament aquest no és l’any de Cala Nau. Si la setmana passada xerràvem de l’aparició d’una alga o herba que ha enterbolit l’aigua (la qual cosa remarcàvem que era una cosa natural per la qual calia tenir paciència a pesar que llevés el característic color turquesa de l’aigua), ara una altra brutor ha fet acte de presència i, el que és pitjor, aquest pic és humana i per això cal donar el crit al cel i queixar-se.\nVull suposar que la concessionària l’endemà al matí la va llevar, però així i tot no és de rebut haver d’arribar a la platja a l’horabaixa i trobar-te aquestes escombraries a l’arena (i alguna a l’aigua). La gent hauria de ser cívica i un poc educada ja que no serveix de res tenir bandera blava si després no cuidam la platja. Aquí teniu unes imatges que vaig captar fa dos dies a l’horabaixa i que esperem no es tornin a repetir:\nI aquí no s’ha d’anar pel camí fàcil i donar la culpa a la concessionària o a l’ajuntament sinó que és la pròpia gent que hauria d’agafar un poc d’urbanitat i consciència.\nPer una altra banda, i aquí sí que entraria la concessionària (i indirectament l’ajuntament per fer-los-ho complir), no ajuda gaire a la imatge de la platja el canyís de darrere que ja va caient (és ben canviador) i el caminet de fusta situat a la platja que ja es desfà a trossos i hi ha algun pern alçat que pot donar una mala passada. Potser com més aviat s’hi actuï millor:\nUn pern alçat com aquest pot ser perillós.\nLa `part del canyís que ja cau\nUna part del camí destrossat\nAquest article s'ha catalogat com a Opinió, Sa Costa per Pau Quina Jaume. Afegeix a les adreces d'interès l'enllaç.


El Baxi i Peñarroya separen els camins - Regió7 :: El Diari de la Catalunya Central\nEl Baxi i Peñarroya separen els camins\nEl club manresà i l'entrenador emeten comunicats per acomiadar una relació professional que ha durat una temporada\nxavier prunés 21.06.2019 | 23:35\nJoan Peñarroya en una imatge al davant del pavelló del Nou Congost ARXIU/MIREIA ARSO\nJoan Peñarroya en una imatge al davant del pavelló del Nou Congost\nJa és oficial. Joan Peñarroya no serà l'entrenador del Baxi de la propera temporada, la 2019-20, que serà la del retorn de l'equip del Nou Congost a competicions continentals, en concret a la BCL, la Basketball Champions League. És el fruit de la lliga excel·lent que ha fet l'equip manresà a les ordres de Joan Peñarroya, que ha preferit encetar una nova etapa, que tot apunta que serà a Burgos, el club que des de fa dies li va presentar una oferta important. Ahir, primer en un comunicat del Manresa i poc després amb una carta de comiat del mateix Peñarroya, quedava del tot confirmat el que s'ha especulat durant tota la setmana. Peñarroya ha estat una temporada a la banqueta del Nou Congost, que s'ha de sumar a les onze que va ser al club com a jugador, algunes de les quals de capità.\nEn la nota que va fer pública el Bàsquet Manresa, ahir a mig matí, s'especifica que Joan Peñarroya «farà efectiva la seva clàusula de sortida i se'n va després d'una temporada històrica». En poques hores s'hauria de fer oficial el seu fitxatge pel San Pablo Burgos, que, com el Baxi, jugarà la Champions League la propera temporada.\nJoan Peñarroya, de 50 anys, és el segon jugador amb més partits a la història del Bàsquet Manresa, tan sols darrere de Jordi Singla i, com ell, té la samarreta retirada al sostre del pavelló. Va arribar com a entrenador al Congost ara fa just un any, després d'haver sonat per dirigir equips com el València, el Gran Canària i l'Estudiantes. No es van concretar i, finalment, ell va tenir sobre la taula una oferta del Montakit Fuenlabrada i una altra del Baxi, per la qual, finalment, es va decantar. Havia estat vuit anys a l'Andorra, i el va fer pujar de la LEB Plata a l'ACB i el va classificar per a la fase final de la Copa del Rei i els play-off. La temporada al Baxi com a tècnic ha estat excel·lent. Malgrat les lesions, canvis i dificultats que ha tingut l'equip, ha aconseguit entrar als play-off en el vuitè lloc final.\nJoan Peñarroya s'ha acomiadat del club i de l'afició amb una carta que obre dient que «quan l'estiu passat Josep Sàez i Román van apostar per la meva tornada a Manresa després de 15 anys com a entrenador em va envair una barreja d'il·lusió i de responsabilitat que m'han acompanyat en aquest any intens, fantàstic i inoblidable tant per a mi com per a la meva família».\n«Poques vegades un tècnic pot tenir la fortuna de viure i rebre tant afecte, suport i reconeixement com el que m'heu donat tots des del primer dia. No tinc paraules per descriure tot el que m'heu fet sentir. Els entrenadors no som res sense els grans protagonistes, i aquest any he tingut la sort de gaudir de grans professionals i de persones dins del vestidor. Vull agrair la implicació i el treball de tots els jugadors i dels nostres joves que tant ens han ajudat».\n«Voldria agrair el seu treball i complicitat al Xevi, Marc, Adrian, Nil, Marc, Joan, Jordi, Damià i Román, per fer-me costat i fer una feina brutal en un any ple d'entrebancs. A la gent d'oficines, pel tracte i dedicació que fan possible que el club creixi. A l'executiva del club, destacant la figura del Josep, autèntica ànima d'aquest projecte engrescador com fa anys no teníem a Manresa i comarca. Espero i desitjo que tanta feina ben feta es vegi recompensada amb més suport econòmic, tan necessari per seguir sent bandera d'aquesta gran ciutat arreu d'Espanya i Europa». Joan Peñarroya agraeix als mitjans informatius el respecte i fa un elogi de l'afició i de la Grada d'Animació. «L'equip ha fet un bon bàsquet aquesta temporada però el gran espectacle l'hem viscut i gaudit a les grades del Congost».\nLes últimes paraules del tècnic són referents a la decisió que ell ha pres: «Toca separar camins, no és fàcil per a mi marxar de casa, però la meva professió obliga a prendre decisions i trobo que ara és el moment d'iniciar un nou repte a la meva carrera. Amb els millors desitjos per a tots! Força Resa!».\nA Canàries situen Pedro Martínez al Barça Lassa. Esports


BANDA UNIÓ MUSICAL DE TARRAGONA: de març 2011\nMúsica per un dibuix\nMúsica per un dibuix és un projecte dels músics de les Bandes Juvenil i d'Iniciació que neix amb el propòsit d'aproximar la música a aquelles persones que per diferents circumstàncies no poden gaudir-ne directament.\nLes dues Bandes realitzaran concerts on es demanaraà al públic que realitzi un dibuix que il·lustri allò que la música els suggereix. Tots els dibuixos que es recullin serviran com a teló de fons d'un concert que s'organitzarà durant la tardor de 2011 on es presentarà el resultat d'aquesta experiència.\nEls propers concerts programats són:\n- 3 d'abril, diumenge: Concert de la Banda d'Iniciació a la Residència Llevant (residència per a gent de la 3a edat). 11.00h.\n- 1 de maig, diumenge: Concert de la Banda Juvenil a la Fundació Casa Sant Josep (centre residencial per nens i adolescents). 11.00h.\nIdea original del projecte: Carles Lorente i Comusiària.\nEtiquetes de comentaris: Actuacions, Banda Iniciació, Banda Juvenil\nEl proper diumenge 27 de març, la Banda Titular de la Unió Musical de Tarragona participarà en la cercavila dels Tres Tombs. La sortida serà des del parking dissuasori de la Tabacalera, al Passeig de la Independència, a les 11.30h. El recorregut seguirà pels carrers Torres Jordi, Vidal i Barraquer, Francesc Bastos i Ramon i Cajal fins a la Rambla Nova. Abans de la sortida, els organitzadors han preparat un esmorzar popular al mateix parking de la Tabacalera.\nSoundpainting és el llenguatge de composició i direcció creat pel compositor de Nova York Walter Thompson. El llenguatge està dirigit a músics i artistes interessats en la improvisació estructurada. Actualment aquest llenguatge inclou 750 gestos, que són articulats pel director o el compositor indicant el tipus d'improvisació que desitja per part dels intèrprets.\nL'origen del Soundpainting es troba a la idea inicial de dirigir i donar forma a la improvisació a la vegada que s'executa la mateixa. Durant els darrers 20 anys, el Soundpainting ha evolucionat convertint-se en un sistema complet mitjançant el qual es poden realitzar espontàniament música, teatre, dansa i bandes sonores.\nEl proper divendres 18 de març, la Banda Unió Musical de Tarragona ha organitzat una sessió de Soundpainting a la Sala d'assaig de 19.30 a 21.00h. Tots els músics de les bandes i els alumnes de l'escola esteu convidats a participar-hi. Porteu els instruments!\nPodeu trobar més informació a: http://www.soundpainting.com/\nEtiquetes de comentaris: Banda Juvenil, Banda Titular, Escola de Música\nBUMT digital nº1\nAmb la voluntat de mantenir un contacte més proper amb els socis de la Banda Unió Musical de Tarragona s'ha editat el primer número d'una revista electrònica que s'enviarà a tots els socis per correu electrònic amb una periodictat bimensual. Esperem que aquesta iniciativa ajudi a difondre les activitats i actuacions que es realitzen tant a les Bandes com a l'Escola de Música.\nSi ets soci de la BUMT i no has rebut aquesta revista electrònica, si us plau, verifica que tenim les teves dades correctes enviant un correu electrònic a administracio@bumt.cat o al telèfon 977245786, de dilluns a divendres, de 16 a 20h.\nEl proper número de la revista s'enviarà la darrera setmana del mes d'abril, amb les activitats previstes pels mesos de maig i juny.


Presentació de la nova museografia al Castell i al nucli històric i més per La Festa Major de La Candelera!\nCom ja hem anat informant al nostre web i a les xarxes socials, el Castell de la Santa Creu està actualment tancat a causa de les obres que s'estan duent a terme per a millorar l'accessibilitat a l'usuari i també, per incorporar una nova museografia que millorarà la comprensió de la història del Castell i del nucli històric del municipi.\nDoncs bé, amb motiu de la Festa Major de La Candelera que ha començat al gener, tindrem alguns actes relacionats amb el Patrimoni Històric de Calafell i amb el Castell en particular. En destaquem dos:\nDissabte 8 de febrer, 12:00h a la Plaça de Catalunya: INAUGURACIÓ DE LA NOVA MUSEOGRAFIA DEL CASTELL I DEL NUCLI HISTÒRIC DE CALAFELL, amb una ruta pels carrers del nucli històric.\nI el dia anterior, el 7 de febrer a les 19:00h al Teatre Auditori Joan Colet: PRESENTACIÓ DE LA PEL·LÍCULA "HISTÒRIA DE CALAFELL", que s'integrarà a la nova museografia i que ha comptat amb la participació de gent del municipi.\nLes fotos pertanyen al "making of" de la pel·lícula. Us hi esperem a tots, esperem que us agradi!\nPodeu trobar el programa de la Festa Major de La Candelera aquí


Esports - Marta Marrero (Augusta Pàdel): ''Vull acabar l'any al número 3 del rànquing mundial"\nLa jugadora resident a Sant Cugat ha valorat la temporada actual i "l'èxit" de l'Augusta Pàdel\nLa jugadora resident a Sant Cugat Marta Marrero guanya el Campionat de Catalunya (17/oct/21)\nMarta Marrero / Foto: Cugat Mèdia\nLa jugadora de pàdel resident a Sant Cugat Marta Marrero ha explicat en una entrevista a Cugat Mèdia que l'adaptació amb la seva nova parella a la pista, Lucia Sainz, és "molt bona" i que l'objectiu és guanyar algun torneig en aquest tram final de 2021. Sobre la temporada diu que "no és una bona temporada i que cal lluitar per finalitzar al lloc número 3 del rànquing mundial". De l'Augusta Pàdel ha destacat que l'escola del club segueix amb la seva aposta "d'excel·lència formativa" amb més de 500 jugadors i jugadores.\nMarta Marrero ha disputat dos partits amb la seva nova campanya, Lucia Sainz. Un subcampionat i el Campionat de Catalunya són el balanç d'aquest primer mes de treball conjunt. Arribar al número 1 és inviable i ara cal centrar-se a tancar l'any al top 3.\nEl triomf més recent de la parella Marrero- Sainz ha estat el Campionat de Catalunya guanyat aquest diumenge al Junior. Marrero ressalta la bona entesa amb la nova companya.\nMarrero també gestiona tres clubs de pàdel. Un a Cornellà, un altre a Vic i el de Sant Cugat. Sobre el de la nostra ciutat ha dit que continua la seva progressió i que es plantegen acollir algun torneig referent.\nTall incrustat: Marta Marrero\nTinc molt bones sensacions amb Lucia i a veure si podem guanyar algun títol.


Pis En venda a Teulades | TroboCasa - No busquis més, TROBA!\nPis En venda a Teulades - Immo One - 2890 - TroboCasa Andorra\nPis En venda a Teulades\nTeulades, Escaldes-Engordany, Teulades\nEspectacular àtic dúplex situat a la zona residencial dels Vilars, Escaldes-Engordany. A pocs minuts a peu hi ha el centre Wellness Inúu, el centre Illa Carlemany i el principal eix comercial d’Escaldes-Engordany amb tots els serveis necessaris. Aquest dúplex compta amb 250m² i es divideix en zona de dia i de nit de la següent manera: A la 1a planta se situen l’ampli saló menjador amb llar de foc i accés a la terrassa amb vistes impressionants sobre Escaldes, i una cuina tancada equipada amb molt espai d’emmagatzematge i zona d’esmorzar. També trobem una habitació en suite amb bany complet amb dutxa i la zona rebedor amb un armari encastat i un petit traster. A la segona planta hi ha la zona de nit, es compon d’una gran suite principal amb bany amb banyera i petit balcó, dues habitacions dobles amb armaris encastats, una amb balcó i una altra amb finestra tipus Velux al sostre, i 2 habitacions individuals , ambdues amb finestres tipus Velux. Totes les habitacions disposen d’amplis armaris encastats, i aquesta zona es complementa amb un bany complet amb banyera. El pis disposa d’una plaça d’aparcament al mateix edifici.\nReferència TroboCasa: 47984\nRef immobiliària: 2890\nEstic interessat/da en [ Pis En venda a Teulades ]


El documental 'Life, Animated' obrir el Brain Film Fest 2019 a Barcelona\nPublicat 11/3/2019 19:17:08 +01:00CET\nEl II festival Brain Film Fest arrencar la seva programació audiovisual aquest divendres amb el documental 'Life, Animated', en el qual el periodista premi Pulitzer Ron Suskind relata els esforos de la seva família per normalitzar l'autisme amb personatges de Disney, ha explicat la cita en un comunicat aquest dilluns.\nEl Centre de Cultura Contempornia de Barcelona (CCCB) acollir entre aquest dijous i aquest diumenge el festival, que és impulsat per la Fundació Pasqual Maragall amb l'objectiu de promoure la creació audiovisual sobre tots els aspectes del cervell i sensibilitzar sobre les malalties que hi afecten.\nEn aquesta edició el festival acollir la IX Gala del Premi Solé Tura, que premiar a tres pellícules i comptar amb la participació d'importants membres de la cultura, la sanitat i els mitjans audiovisuals.\nEl festival projectar sis documentals fora de concurs, així com els films 'At the Philosopher's School' de Fernand Melgar, 'Mais ca vida' de Rubn Riós, 'Peces de agua dulce (en agua salada)' de Marc Serena i Biel Mauri, 'La Música és la vida' de Santiago Torres, 'Habiti Human than Human' de Tommy Pallotta i Femke Wolging, i 'Smartphones: the Dark Side' de Matthew Hill.\nEl festival comptar amb 22 curtmetratges de sis pasos, d'entre les 260 propostes rebudes, que seran avaluats pel jurat, format per Claudia Aineto, José Coronat, Karine Fauria, Sílvia Quer i Olga Subirós.


Què fer prop de Calp en hivern-Benissa\nCalp en hivern té molta activitat. Són molts els equips de ciclistes que s’allotgen en este destí i realitzen el seu entrenament per tota la comarca de la Marina Alta. A més a més, el seu benigne clima, fan de Calp un bon destí per a gaudir del sol tot l’any.\nEntre les coses què fer prop de Calp en hivern es troben visitar els voltants. Per això, vos recomanem visitar Benissa, municipi veï de Calp, a uns 10 km de distància, un destí únic en el que pots fer moltes coses en hivern.\nCoses què fer prop de Calp en hivern\nSi et trobes en Calp el segon i tercer cap de setmana de gener, has d’acostar-te a Benissa i gaudir de la seua Fira i Porrat de sant Antoni, una fira que durant anys va ser el centre comercial de la comarca, on s’intercanviava ramat. Actualment conta amb atraccions firals, benedicció d’animals, fires de ramat, mercat medieval i gran diversitat d’activitats culturals i esportives.\nAlmetlers en flor\nAprofitant que ens trobem prop de Calp, en Benissa podem anar per la carretera Benissa-Benimarco i gaudir dels seus ametlers en flor. Un paisatge preciós d’obligada fotografia. Si t’apeteix explorar la zona, et recomanem anar a Alcalalí, en plena Vall de Pop, mancomunitat de la que forma part Benissa. En este municipi anualment se celebra el Feslalí, un esdeveniment que tracta de posar en valor els ametlers amb flor.\nD’obligada visita si estàs per Benissa és el centre històric. No deixes de passejar pel Carrer la Puríssima i pel Carrer Desamparats, en les que trobaràs cases senyorials com la\nCasa-Palau dels Andrés, la Casa-Palau dels Torres Orduña o la Casa-Museu Abargues. Altres edificis d’interès, són l’Ajuntament i l’Església de la Puríssima Xiqueta.\nSi estàs en Benissa el segon dissabte del mes, passa’t pel Mercat dels Porxes, un mercat que es realitza en la Plaça Jaume I (on antigament s’ubicaven els coneguts Porxes), que conta amb productes ecològics de proximitat i artesania.


House of Dimitra Paxos Grècia - Ofertes d'hotels amb els MILLORS DESCOMPTES EN LÍNIA\nMés informació sobre House of Dimitra\nConvenientment situat a Gaios, House of Dimitra és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix House of Dimitra asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de recepció 24 hores, habitació familiar, instal.lacions de barbacoa, cuina compartida.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, nevera per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. House of Dimitra és la vostra destinació si buscau allotjament de qualitat a Gaios.


A l'UCI després d'intentar passar d'una finestra a una altra a Lloret - Regió7 :: El Diari de la Catalunya Central\nA l'UCI després d'intentar passar d'una finestra a una altra a Lloret\nEl jove, alemany de 18 anys, va caure des d'un tercer pis del seu hotel. Evoluciona favorablement\nacn | lloret de mar 21.08.2015 | 07:49\nUn jove de nacionalitat alemanya de 18 anys està ingressat a la Unitat de Cures Intensives a l'Hospital Josep Trueta de Girona, després de caure dimarts des d'un tercer pis mentre intentava passar d'una habitació a una altra mitjançant les finestres. Segons ha informat el Diari de Girona i ha pogut confirmar l'ACN, el noi volia passar d'una habitació a l'altre per la façana de l'Hotel Villa Garbí, quan va caure al buit. La Policia Local de Lloret va alertar els Mossos d'Esquadra dels fets a tres quarts de nou del vespre de dimarts. Fins al lloc s'hi van desplaçar diverses patrulles de la policia catalana i una ambulància del Sistema d'Emergències Mèdiques que va evacuar el jove fins al Trueta.\nDes de dimarts a la nit, el noi està ingressat a l'UCI, on, segons fonts hospitalàries, "evoluciona favorablement dins la gravetat". Tot i que en un principi s'havia dit que el noi havia caigut mentre intentava passar d'un balcó a un altre de l'hotel, finalment fonts de l'Ajuntament de Lloret de Mar han precisat que el jove es va accidentar mentre intentava passar de la finestra d'una habitació a la finestra d'una altra cambra de l'hotel.\nEn concret, el jove formava part d'un grup de nois que estaven passant uns dies de vacances a Lloret de Mar. En el moment dels fets, la víctima es trobava sola i intentava passar de la finestra de l'habitació 340 a la 328, situada en un pis inferior. Segons sembla, el jove va repenjar-se i va caure al buit, patint greus ferides a les cames. Els Mossos d'Esquadra han obert una investigació per esclarir per què el jove va decidir intentar accedir a una altra habitació mitjançant les finestres i per què va caure al buit.


Universitat de Barcelona - Més d’un centenar de persones participen en l’acte institucional del 20è aniversari del Parc Científic de Barcelona\nInici > Notícies > Més d’un centenar de persones participen en l’acte institucional...\nMés d’un centenar de persones participen en l’acte institucional del 20è aniversari del Parc Científic de Barcelona\n20è aniversari del PCB.\nEl rector Joan Elias va cloure l'acte.\nCinc rectors de la Universitat de Barcelona han estat presents en l'acte: d'esquerra a dreta, Màrius Rubiralta, Joan Tugores, Joan Elias, Josep Samitier i Jordi Alberch.\nEl Parc Científic de Barcelona (PCB) ha celebrat aquest divendres a l’auditori Antoni Caparrós l’acte institucional que posa fi a les activitats programades per commemorar el seu vintè aniversari. L’esdeveniment, presidit pel rector de la Universitat de Barcelona, Joan Elias, ha aplegat més d’un centenar de personalitats del món acadèmic, científic, empresarial i governamental.\nDesprés de donar la benvinguda a tots els assistents, Maria Terrades, directora del Parc Científic de Barcelona, ha dedicat unes paraules d’homenatge a totes aquelles persones i institucions vinculades amb la creació i consolidació d’aquest ambiciós projecte —pioner a l’Estat espanyol— promogut per la Universitat de Barcelona l’any 1997 per potenciar la recerca d'excel·lència, la transferència de coneixement i l’emprenedoria en el sector de les ciències de la vida.\nA continuació, Terrades ha fet un paral·lelisme entre aquest acte i un viatge que comença en la investigació més bàsica i que acaba en la innovació: «Per fer aquest viatge ens acompanyaran testimonis del Parc que són representatius de la comunitat que hem creat al llarg d’aquests vint anys, i representatius també de les peces clau que calen per aconseguir aquesta innovació».\nDesprés de la projecció d’un vídeo commemoratiu, la directora del PCB ha revelat les dades més significatives que reflecteixen el creixement del PCB. Vint anys després que se'n posés la primera pedra, el Parc Científic de Barcelona és un dels ecosistemes de referència a Europa en innovació científica, tecnològica i empresarial. Amb una superfície de 100.000 metres quadrats i una comunitat de 2.700 professionals —el 54 % dels quals són dones—, el PCB ha esdevingut un pol d’atracció de talent, on més de cent entitats públiques i privades interactuen en un entorn privilegiat, tot generant sinergies que enforteixen la col·laboració i l'intercanvi de coneixement per a la creació d’un nou teixit empresarial.\nPer finalitzar, Terrades ha fet referència als reptes de futur: «El Parc ha passat de 1.300 professionals a més del doble en els últims vuit anys, i encara hi ha espai per al creixement. Com possiblement sabeu, encara hi ha uns 9.000 metres quadrats, tant d’oficina com de laboratoris construïts, pendents d’adequar per tal que hi hagi activitat, i aquest és un dels grans reptes actuals que tenim: acabar de trobar el finançament per adequar aquests espais i fer créixer la comunitat fins als 3.500 professionals del sector salut».\nPosteriorment, hi ha hagut intervencions de destacats membres de la comunitat del PCB: Meritxell Teixidó, investigadora associada de l’Institut de Recerca Biomèdica (IRB Barcelona), en qualitat de portaveu del col·lectiu científic; Josep Samitier, director de l’Institut de Bioenginyeria de Catalunya (IBEC), en representació de les entitats públiques; Joan Feixas, director d’Enantia —una empresa spin-off de la UB i una de les primeres companyies ubicades al PCB—, com a representant d’un cas d’èxit d’iniciatives emprenedores, i Carlos R. Plata-Salamán, director científic, mèdic i d’R+D de la farmacèutica Esteve, com a paradigma d’una big pharma internacional ubicada al PCB.\nJoan Elias, rector de la Universitat de Barcelona, ha tancat l’acte afirmant que el PCB és «una concentració de talent absolutament excepcional que contribueix a crear valor a la nostra ciutat i al nostre país. Una institució líder en transferència al sector industrial i a la societat en general, molt per davant d’altres iniciatives on s’han esmerçat molts recursos. El PCB aglutina dos centres d’excel·lència Severo Ochoa, dos centres d’excel·lència María de Maeztu i tres infraestructures científiques i tècniques singulars: el Centre Nacional d’Anàlisi Genòmica (CNAG), la Unitat de Microscòpia Electrònica de Transmissió i el Laboratori de Ressonància Magnètica», ha dit el rector.\nElias també ha repassat la història del PCB recordant les persones clau en el seu naixement: els rectors Antoni Caparrós, Màrius Rubiralta i Josep Maria Bricall, el director del Parc Francesc Santacana i Josep Maria Puig-Salellas, expresident del Consell Social.\nAquest acte institucional amb què culmina la celebració d’aquests primers vint anys de vida del PCB —igual que la festa per a la Comunitat del Parc del 20 de setembre passat— s’ha dut a terme gràcies a l'esponsorització d'Enantia, Esteve, el Grup Ordesa, l'Institut de Biologia Molecular de Barcelona (IBMB-CSIC) i Qiagen; així com el suport de Bellavista, els Centres Científics i Tecnològics de la Universitat de Barcelona (CCiTUB), l'Institut Empresarial de Biotecnologia (IEB), Ferrer, Iproteos i ProteoDesign, i la col·laboració d'Estrella Damm, Ferrovial Servicios i Suez.


Quan s’aturen, els ulls, de créixer? - CENT PER CENT\nQuan s’aturen, els ulls, de créixer?\n[pullquote] “Joan Serra va ser un artista fulgurant amb les seves troballes, i molt generós amb aquests descobriments. Pintava, dibuixava, entintava, practicava l’aquarel·la o el gravat; de ben jovenet, componia cançons de remarcable complexitat, muntava bandes, fotografiava, llegia i escrivia”. Un creador ingràvid, amb la màgia dels il·luminats, amb la constància dels elegits. Amb la certesa de la bellesa, de l’art, a cada cap de tornall. Així era Joan Serra. Així era la vida de Joan Serra fins que un accident de trànsit la truncà. Qui parla és el seu germà Miquel: “Si bé el ressò de la seva influència continua percudint de forma regular tots els que l’envoltàvem, jo sempre he aprofitat qualsevol ocasió adient per homenatjar-lo, bé en cançons, bé en escrits”. I segueix. Aquest documental tracta d’això, de la relació entre dos germans a través de la música, tant quan estaven junts com quan van deixar d’estar-hi. Aquesta setmana parlam amb Javier García Lerín (Palma, 1978), guionista i realitzador de nous formats documentals i alma mater del projecte que plasmarà en una pel·lícula la vida i la relació creativa dels germans Joan i Miquel Serra.\nCom surt la idea de dur a terme aquest documental?\nEl punt de partida és la música d’en Miquel. Jo vaig començar a gravar com enregistraven a Palma, quan enregistrava Roses Místiques. L’enregistrament era al local de just darrere ca meva que té en Pep Toni Ferrer, productor dels discs. . En Pep Toni em va convidar a gravar les sessions de gravació i jo anava fent premuntatges. Un dia xerrant amb en Miquel, li vaig demanar si s’estimava més emprar aquelles imatges per a la promoció dels discs o si preferia que en sortís ubna història unitària. I ell va preferir aquesta segona opció.\nPerò el documental és sobre en Miquel i sobre en Joan, el seu germà.\nEll no em va parlar d’en Joan. Vengueren a gravar un altre disc. I va caure a les meves mans el recopilatori d’en Joan, el de Ses Ones. El vaig estar escoltant. I em va fascinar, sobretot coses de quan eren molt petits, molt petits. Parlant amb en Miquel li vaig dir que trobava que contàs la seva història i la del seu germà. A ell li va semblar molt bé. Tenim el compte pendent que en Joan sigui reconegut com es mereix. A més, aquest documental ens dóna l’oportunitat de treure a la llum molta obra pictòrica d’en Joan.-\nCom està pensat aquest documental? Es tracta d’un documental a l’ús amb entrevistes i declaracions d’amics, coneguts, experts, especialistes…\nPrimerament M’agradaria recalcar que la manera de fer el documental és la manera menys convencional sempre. El primer que vaig fer va ser anar a una productora a parlar per veure si podia interessar fer aquesta pel·lícula. I els paràmetres per fer un film d’aquesta casta molt limitats. S’ha de fer en un tmeps molt ajustat per les limitacions pressupostàries. Cap documental s’ha estat gravant durant tres anys com hem fet amb aquest, perquè això és fora del límit de la producció d’una pel·lícula. Pel que fa a la manera de fer el documental en Miquel té molt clar que no ha de ser un documental a l’ús sinó que sigui una obra d’art. Les entrevistes, que n’hi ha, sí, no són convencionals, ni començam fent preguntes… Intentam fer una cosa que no sigui massa intencionada, no fer la pel·lícula que nosaltres volem sinó escoltar la pel·lícula que vol fer-se a ella mateixa.\nQuin pes hi té la documentació antiga, a la pel·lícula? Heu pogut rescatar o salvar elements de gravacions, imatges, fotografies, pintures per al documental?\nÉs la principal font de material és el material que varen enregistrar ells, com gravacions d’àudio, com unes cintes que hi ha del darrer any i que havien estat enegistrades amb una càmera de vídeo que se l’havia deixada un turista. Xisco Fuster, un amic seu, la hi va regar. Joan va estar gravant. Però hi ha material que per a mi és bastant interessant. Més enllà del que puguem recollir d’entrevistes i d’obra. Rescatar un disc dur espenyat amb tots els arxius d’audio. Aquest material és de gran valor. Hi ha coses més íntimes, però en aquest cas és en Miquel qui ho marca una mica.\nQuina és la tesi de la pel·lícula, el tema, l’estructura profunda?\nEt puc dir que un dels punts de partida és que en escoltar la música d’en Miquel hi ha una relació molt intensa tant abans com després de la mort d’en Joan. I això és un fet ancestral:la gent canta per invocar els morts. No s’ho ha inventat en Miquel, però és un fet que ho du a terme. Pel que fa a la tesi, m’agradaria que fossis tu, el públic, el que m’ho digués en haver-la vista.\nQuins són els tempos, ara que ja teniu data concreta de límit?\nHi ha molta a feina a fer. Des del novembre no faig altra feina que això. El Festival In-èdit a Barcelona, a través d’Irene Vila, es va posar en contacte amb mi per correu electrònic i ens va dir que estaven molt interessats en la pel·lícula i això ens va animar molt a fer l’esforç per recaptar fons per acabar-la, a través del micromecenatge, el crowdfounding, que ens servís per pagar els materials de càmera, còpies de seguretat, etc. El festival In-èdit acull diferents pel·lícules, però ens agradaria que la primera projecció pública es fes a Manacor.\nprevious post: Pendents d’un informe jurídic per instal·lar el mural\nnext post: L’Ajuntament promou el bon ús del català en les activitats esportives escolars


Manteniment industrial vinícola a Godall - Tarragona - Manteniment industrial cellers - Tallerspacs TALLERS PACS - Manteniment industrial professional - manteniment industrial caldereria - treballs en acer i alumini - manteniment industrial de cellers\nMANTENIMENT INDUSTRIAL VINÍCOLA A GODALL\nA Tallers Pacs som experts en manteniment industrial per a cellers i cooperatives a Godall, la nostra experiència ens permet oferir un servei professional de la màxima qualitat, ja que comptem amb una àmplia experiència en diversos sectors i un equip amb els coneixements necessaris per solucionar els problemes habituals en relació al manteniment industrial per a cellers i cooperatives a Godall. Som experts en manteniment industrial de maquinària de cellers, oferint muntatge i reparació incloent el desmuntatge i trasllat de maquinària vella. Tallers Pacs, manteniment industrial professional per a cellers i cooperatives al seu abast.\nEL MILLOR MANTENIMENT INDUSTRIAL PARA CELLERS I COOPERATIVES A GODALL\nA Tallers Pacs som especialistes en manteniment industrial de cellers i cooperatives agrícoles a Godall, els nostres clients i la nostra experiència avalen la nostra professionalitat i el nostre servei. Realitzem treballs de metalmecánica, aplicacions especials, trasllats, urgències, avaries, manteniment de cellers i actualitzem els seus equips per poder gaudir de les noves tecnologies. En Tallers Pacs, difrutarà d'un servei de manteniment industrial vinícola a Godall a l'altura de les seves necessitats i amb la millor relació qualitat-preu.


Mt 25 - BIBLIJA.net - La Bíblia a Internet\n1 »Amb el Regne del cel passarà com amb deu noies que van prendre les seves torxes per sortir a rebre l'espòs. 2 N'hi havia cinc que no tenien seny i cinc que eren assenyades. 3 Les que no tenien seny van prendre les seves torxes, però no es van endur oli. 4 En canvi, les assenyades es van endur ampolles amb oli juntament amb les torxes.\n13 »Vetlleu, doncs, perquè no sabeu ni el dia ni l'hora.\n31 »Quan el Fill de l'home vindrà ple de glòria, acompanyat de tots els àngels, s'asseurà en el seu tron gloriós. 32 Tots els pobles es reuniran davant seu, i ell destriarà la gent els uns dels altres, com un pastor separa les ovelles de les cabres, 33 i posarà les ovelles a la seva dreta i les cabres a la seva esquerra. 34 Aleshores el rei dirà als de la seva dreta:\n46 »I aquests aniran al càstig etern, mentre que els justos aniran a la vida eterna.


La FEPTS vol ampliar les pràctiques internacionals de l'alumnat\nExperts d'una desena de països expliquen les seues experiències\nAlguns dels ponents participants a la 2a FEPTS International Week / Foto: FEPTS-UdL\nLa Facultat d'Educació, Psicologia i Treball Social (FEPTS) de la Universitat de Lleida (UdL) vol ampliar les pràctiques internacionals del seu estudiantat, tant de grau com de màster. Aquest ha estat un dels eixos de la 2a FEPTS International Week, que ha comptat amb experts d'una desena de països d'Europa i Amèrica: Regne Unit, Alemanya, Romania, Polònia, República Txeca, Portugal, Paraguai, Argentina, Mèxic i els Estats Units.\nEl programa s'ha dividit en tres tallers, un per a cada branca de coneixement que treballa aquest centre de la UdL: Social well-being: new trends in social care, New trends in psychological research, i Being a teacher in a wired world. Això ha servit per "oferir a l'alumnat la possibilitat de conèixer experts internacionals en els diferents àmbits d'especialització de la FEPTS", destaca la vicedegana d'Internacionalització i Qualitat, Montse Casanovas. Per exemple, la Residencia Aigle, centre de referència per als trastorns alimentaris d'Argentina o l'IRMO, centre d'acolliment de refugiats a Londres.\nAltres objectius de la 2a FEPTS International Week eren potenciar les relacions de la Facultat amb els seus els partners internacionals, oferir al professorat l'oportunitat d'establir xarxes de recerca i crear oportunitats per a establir nous convenis de cooperació.


Itinerari per conèixer la formació de la ciutat de Sabadell al segle XI, a redós d'un mercat i d'una petita església. Veurem com l'arqueologia i els documents conservats, ens ajuden a entendre com devia ser la vila de Sabadello i la vida dels seus habitants. Buscarem en la ciutat actual les traces de la vila medieval.\n- Conèixer el naixement i la formació de la vila de Sabadell.\n- Conèixer les disciplines que ens ajuden a entendre el passat.\n- Veure en la ciutat actual el pòsit i les traces de les èpoques pasades.\nLloc de realització: nucli antic de la ciutat\nSabadell a l'edat mitjana (segles XI-XV), en català\nSabadell a l'edat mitjana (segles XI-XV), en anglès\nSabadell a l'edat mitjana (segles XI-XV), en francès